હવામાન વિભાગ દ્વારા વાયુ વાવાઝોડાના લઈને એલર્ટ જાહેર કરવામાં આવ્યું છે જેને પગલે તંત્ર દ્વારા તૈયારીઓનો ધમધમાટ જોવા મળી રહ્યો છે મોરબી જીલ્લામાં એનડીઆરએફની ટીમ તૈનાત કરી દેવામાં આવી છે અને વાવાઝોડાને પગલે કોઈ જાનહાની ના થાય તેમજ લોકોને મુશ્કેલીનો સામનો ના કરવો પડે તેથી તંત્ર પુરતી તૈયારીઓ કરી રહ્યું છે ત્યારે આવો જોઈએ મોરબી જીલ્લામાં તંત્ર કેવી તૈયારીઓ કરી રહ્યું છે જોઈએ આ વિશેષ અહેવાલમાં. . . . મોરબી જીલ્લાના માળિયા ખાતે નવલખી બંદર આવેલ છે જ્યાં વાયુ વાવાઝોડાની અસરને પગલે બંદર ઓથોરીટી દ્વારા તકેદારીના પૂરતા પગલા ભરવામાં આવી રહ્યા છે બંદરના કેપ્ટન જણાવે છે કે બે દિવસ વાવાઝોડાને પગલે કામગીરી બંધ રાખવામાં આવી છે અને સાયક્લોનની અસર ઓછામાં ઓછી થાય તેવા તકેદારીના પગલા ભરવામાં આવી રહ્યા છે સાથે જ લોકોના સ્થળાંતર કરવામાં આવી રહ્યા છે ત્યારે માળિયા વિસ્તારના રહેવાસી જણાવે છે કે તંત્ર દ્વારા તેમને સ્થળાંતર કરવાની સુચના આપવામાં આવી છે તેના વિસ્તારમાં ૨૫૦ થી ૩૦૦ લોકો અને ૫૦ માલઢોર છે જેને સ્થળાંતર કરવા માટેની સુચના આપી દેવામાં આવી છે